Jousto on valmiiksi aktivoitu maksutavaksesi, joten sen käyttöönotto ei vaadi toimenpiteitä. Lisäksi toimitusehdot ovat jo kunnossa Jousto-laskun ja osamaksun osalta, mikäli olette kopioineet esimerkkitoimitusehdoista maksamista koskevat kappaleet toimitusehtoihinne. Visma Pay tilittää lasku- ja osamaksutapahtumat kauppiaalle kerran viikossa, riippumatta onko tilaaja maksanut laskua. Jousto-bannerin lisääminen verkkokaupan etusivuilla ohjaa paremmin laskun ja osamaksun valintaan ja suurempiin ostoksiin.
Jousto on kauppiaalle täysin maksuton ja Visma Pay veloittaa maksutapahtumista normaalin hinnastonsa mukaisen maksutapahtumamaksun. Jousto vastaa kauppiaan puolesta luottotappioriskistä. Jouston maksupainike näkyy maksusivulla vain, jos ostoksen summa on Laskulla 20–1000 euroa tai Osamaksulla 30–5000 euroa. Kuluttajan vahva TUPAS –tunnistautuminen on luotu kauppiaiden turvaksi ja karsii petosriskiä.
Tilattu tuote voidaan lähettää haluttuun osoitteeseen myös SmartPostilla, eikä pelkästään Väestörekisterikeskuksen osoitteeseen. Tunnistautumisessa on mahdollisuus myös sähköposti ja salasanan “PIN” yhdistelmään vahvan tunnistautumisen jälkeen. Kuluttajalle lähetetään aina yksilöity kulutusluottosopimus Jouston käytöstä heti verkkokauppatilauksen hyväksymisen jälkeen. Jousto lähettää kuluttajalle laskun kauppiaan puolesta.
Kauppiaalle asiakkaan tekemät palautukset ovat maksuttomia 45 vrk:n ajan, jona aikana Jousto mitätöi palautuksesta kuluttajalle aiheutuneet laskutus- ja korkokulut. Yhteistyösopimus ei sisällä kilpailunkieltorajoituksia. Lisätiedot sekä kaikki materiaalit Joustosta löytyvät sivuilta www.jousto.com kauppiaan materiaalipankista.